# Moviment Verd (Israel)

El Partit Verd (en hebreu: המפלגה הירוקה, HaMiflaga HaYeruka) anteriorment Moviment Verd (en hebreu: הַתְּנוּעָה הַיְרוּקָה‎, HaTnuʿa HaYeruqa) és un moviment social ecologista i partit polític d'Israel.

## Història

El Moviment Verd fou fundat l'estiu de 2008 per activistes ecologistes i dirigit per Eran Ben-Yemini i Alon Tal. Es va formar com a partit polític i va concórrer a les eleccions de 2009 en una llista amb el Meimad (després que aquest partit hagués trencat l'aliança amb el Partit Laborista) i un partit religiós dovish. El dirigent del Meimad Michael Melchior va encapçalar la llista, i Ben-Yemini i Tal van estar en segon i tercer lloc; l'exdiputat delShinui Meli Polishook-Bloch també formava part de la llista, en onzè lloc. A més del medi ambient, la plataforma electoral també es va centrar en temes d'educació, democràcia social, pluralisme religiós, i coexistència. La campanya va passar per alt afers religiosos, i va emfatitzar les qüestions mediambientals. L'aliança va fracassar en l'intent d'aconseguir escons a la Kenésset després de no aconseguir superar la barrera electoral i fou el partit més votat que quedà fora del parlament.
Va disputar les eleccions de 2013 en una aliança amb Ha-Tenuà, el partit de Tzipi Livni. El dirigent de partit Alon Tal va ocupar la 13a posició en la llista de partit. Tanmateix, Ha-Tenuà només va aconseguir 6 escons. Després de les eleccions, hi hagué un nou lideratge amb Yael Cohen Paran reemplaçant Tal com a co-president.
Va concórrer en les eleccions de 2015 en la llista Unió Sionista formada pel Partit Laborista i Ha-Tenuà. Tzipi Livni ba escollir Yael Cohen Paran per la 25a posició a la llista (reservada per a membres de Ha-Tenuà). Paran no obtingué escó, però va entrar a la Kenésset després de la dimissió d'un altre membre de la llista el novembre de 2015.
A la Kenésset, el principal focus del Moviment Verd fou la contaminació a la badia de Haifa i els efectes en els barris propers i la contaminació de l'aire. Paran encapçalà una investigació parlamentària sobre energia renovable, va iniciar un estudi sobre com Israel pot esdevenir un estat lliure de carboni, i introduí legislació per a requerir sistemes d'energia solars en els edificis més alts.
Per a les eleccions de setembre de 2019, el partit, ara dirigit per l'exlaborista Stav Shaffir, es va unir a la Unió Democràtica, rebent el 2n i 8è lloc en la seva llista. A les eleccions de 2020 no s'hi van presentar.

## Principis

Els principis del partit, tal com consten a la seva pàgina web, són:
* Acció per a millorar la vida, salut, benestar, educació i prosperitat dels ciutadans israelians.
* Responsabilitat i preocupació pel benestar, felicitat, i prosperitat de la humanitat, que ha de viure en un entorn sa, sostenible i respectuós en el present i en el futur.
* Suport per a uns estils de vida plurals i respecte per cada ésser humà, sense discriminació per causa de la seva religió, raça, gènere, o orientació sexual.
* Protecció dels drets dels animals.
* Acció amb una creença ferma en l'habilitat de portar un canvi real en benefici de cadascú de nosaltres.
* Implementació del Nou Pacte Verd.

## Resultats electorals

| Any | Líder | Vots | % | Escons | +/- | Govern |
| 2009 | Eran Ben-Yemini | Coalició Moviment Verd-Meimad | Coalició Moviment Verd-Meimad | 0 / 120 | Nou | Extraparlamentari |
| 2013 | Alon Tal | Dins de Ha-Tenuà | Dins de Ha-Tenuà | 0 / 120 | = | Extraparlamentari |
| 2015 | Yael Cohen Paran | Dins la coalició Unió Sionista | Dins la coalició Unió Sionista | 1 / 120 | 1 | Oposició |
| Abril 2019 | Yael Cohen Paran | Dins del Partit Laborista | Dins del Partit Laborista | 0 / 120 | 1 | Extraparlamentari |
| Set. 2019 | Stav Shaffir | Dins la coalició Unió Democràtica | Dins la coalició Unió Democràtica | 1 / 120 | 1 | Anticipades |
| 2020 | Stav Shaffir | No hi participen | No hi participen | 0 / 120 | 1 | Extraparlamentari |

## Dirigents

| Dirigent | Dirigent | Inici | Final |
| 1 | Eran Ben-Yemini | 2008 | 2013 |
| 2 | Alon Tal | 2010 | 2013 |
| 3 | Yael Cohen Paran | 2013 | 2019 |
| 4 | Stav Shaffir | 2019 | En el càrrec |

## Referències

* ↑ Tom Lansford. Political Handbook of the World 2014. CQ Press, p. 702. ISBN 9781483333274.
* 1 2 3 «Vision for Israel». An Unofficial Blog of the Israel Green Movement. [Consulta: 26 febrer 2015].
* ↑ «התנועה הירוקה מימד בראשות הרב מלכיאור וערן בן ימיני». Knesset. [Consulta: 23 juny 2015].
* ↑ Kalman Neuman. New Politics, No Politics, and Antipolitics: The Dilemma of the Religious Right in Israel. Israel Democracy Institute, 17 desembre 2008. «Còpia arxivada». Arxivat de l'original el 2016-03-04. [Consulta: 18 agost 2019]. Presented at the workshop Anti-Politics: Citizens, Politics and the Political Profession, Jerusalem, 17–19 December 2008.
* ↑ Sharon Udasin «Environmentalist Yael Cohen Paran chosen for 24th spot on Labor-Hatnua list». , 25-01-2015.
* ↑ @YaelCohenParan. «המפלגה הירוקה שמחה להיות חלק מהמחנה הדמוקרטי שיעשה מהפך במפה הפוליטית בישראל.», 25-07-2015.
* ↑ Judy Maltz. «Defying Global Trend, No Green Party Will Be Running in Israel’s Election. Here’s Why». Haaretz, 28-02-2020. «Shaffir came in on the Green Party ticket (which until then was known as the Green Movement) and brought Cohen Paran with her.»
* ↑ «הירוקה». hayeruka. Arxivat de l'original el 2019-07-16. [Consulta: 18 agost 2019].
* ↑ «The Green Movement Vision». The Green Movement. Arxivat de l'original el 26 de juliol 2019. [Consulta: 26 juliol 2019].